**Forslag fra klimarådets arbejdsgrupper og fra Danmarks Naturfredningsforening**

1. Arbejdsgruppens forslag til aktivering af borgerne
2. Arbejdsgruppens forslag til afklaringen af fjernvarmeplanerne
3. Arbejdsgruppens forslag til at fremme mere klimavenligt og ressourcebesparende byggeri.
4. Forslag fra Steen Ussing, Danmarks naturfredningsforening.

**1.Arbejdsgruppens forslag til aktivering af borgerne**

* Erhvervslivet tilbydes et arrangement hvor de præsenteres for en løsning til hvordan de kan opfylde ESG-forordningen til klima-certificering af deres virksomhed. Forordningen vedrører også underleverandører til store virksomheder.
* Husejerne i kommunen indbydes til en event hvor byggebranchen, håndværker og arkitketer i kommunen over en weekend præsenterer nye spændende klimavenlige løsninger, materialer og rådgivning både til renovering, ombygning, tilbygning og nybyggeri.
* Der udskrives 2 konkurrencer blandt borgerne:
1. Hvem har udført det mest ressourcebesparende byggeri bl.a. med genanvendte materialer.
2. Hvem har udført det mest dokumenterede mest klimaneutrale byggeri.

**2. Arbejdsgruppens forslag til afklaringen af fjernvarmeplanerne**

* Udmelding fra Norfors om tilslutnings- og driftsomkostninger ved at overgå til fjernvarme sammenlignet med en individuel gas- eller varmepumpeløsning.
* Understøtte realiseringen af fjernvarmeudbygningen i de områder, hvor over 70% af ejerne har tilkendegivet at de ønsker fjernvarme.
* Hurtigt at udtage de områder af varmeplanen fra 2022, hvor tilkendegivelsen om tilslutning til fjernvarme er så lav, at fjernvarmeforsyning opgives. Herved vil disse områder igen være berettiget til at modtage tilskud ved etablering af varmepumpeløsninger.
* At den reviderede varmeplan indeholder en bestemmelse om at gasforsyning til rumopvarmning ikke er mulig efter 2035. Herved dæmpes investeringer i nye gasfyr og co2 udledning herfra.
* At kommunen tilbyder rådgivning om varmepumpeløsninger, herunder støjproblematikken og statslige tilskudsregler. Herved kan borgerne lave langt mere kvalificerede valg og kommunen kan undgå en række sager om støj og æstetik.

**3. Arbejdsgruppens forslag til at fremme mere klimavenligt og ressourcebesparende byggeri**

* Forslag til hvordan kommunen kan benytte lokalplanredskabet til at opstille en række vilkår som skal være opfyldt for at få byggetilldele i et givet område. Det kan både dække skærpet dokumentation til såvel Livscyklusanalyser (LCA), certificerede materialer og beregninger for det samlede materialeforbrug. Derudover er nævnt en række temaer som kan være relevant at inddrage i lokalplanerne for at sikre både miljø, klima og forebygge mulige klimakatastrofer. En lokalplan kan benyttes for hele kommunen som temalokalplan men kan også omfatte et mere begrænset område.
* I forbindelse med kommunens byggesagsbehandling gives en række forslag til materialer som indgår i forbindelse med en byggeansøgning, skal have et godkendt klimacertifikat, og om en ansøgning bør være ledsaget af en samlet ressource-opgørelse over materialer og mulighederne for genbrug.
* Materialet er på flere sider og vil blive overdraget kommunens Byplanafdeling

Forbud mod brændeovne produceret før 1.juni 2008

Siden juli 2023 har kommuner kunnet kræve, at brændeovnsejere skulle skrotte deres brændeovn ældre end 1. juni 2008. Danmarks Naturfredningsforening i Rudersdal opfordrer kommunalbestyrelsen i Rudersdal til at vedtage et sådant forbud snarest.

Allerede nu er reglerne sådan, at hvis du overtager en bolig med en brændeovn fra før 2003, skal du inden for et år nedlægge den eller erstatte den med en ny. Og siden 1. juli 2023 har landets 98 kommuner ligeledes haft mulighed for at forbyde gamle brændeovne fra før juni 2008, hvis boligen ligger i et område med fjernvarme eller naturgas. Flere kommuner bl.a. Furesø, samt de store bykommuner, har allerede vedtaget et forbud.

Begrundelse:

De fleste brændeovne – og især de ældre – er årsag til udledning af særligt mange ultrafine partikler som ved indånding kan sætte sig i lungerne og medføre flere alvorlige sygdomme.

Ifølge Aarhus Universitet, der laver de officielle danske forureningsopgørelser til myndighederne, så forårsager brænderøg flere dødsfald end trafik os. Brænderøg øger risikoen for både hjertekarsygdomme, blodpropper, slagtilfælde, kræft og alvorlige luftvejslidelser som KOL, bronkitis og astma. Brænderøg koster det danske samfund ca. 5 mia. kr. årligt i helbredsskader. Til trods for, at brændefyring kun dækker få procent af vores energiforbrug og uden videre kan undværes i vores moderne samfund.

DN-Rudersdal, Steen Ussing, Bakkedraget 28, 3460 Birkerød, mail: steen.ussing@gmail.com